45. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. 319581/8991 της 26 Ιουλ./28 Αυγ.  1969 (ΦΕΚ Β΄ 536) Περί υποχρεωτικής διελεύσεως των προς εξαγωγήν ροδακίνων δια μέσου συσκευαστηρίων. Έχοντες υπ’ όψιν: 1.Το άρθρ. 19 του Νόμ. 4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». 2.Την διαπιστωθείσαν ανάγκην της καλλιτέρας εμφανίσεως των εξαγομένων ροδακίνων μας, δια της περαιτέρω βελτιώσεως της διαλογής, τυποποιήσεως και συσκευασίας τούτων, δια μέσου των συγχρονισμένων συσκευαστηρίων, επί σκοπώ προωθήσεως των εξαγωγών μας, αποφασίζομεν: 1.Καθορίζομεν όπως, άπαντα τα προς εξαγωγήν προοριζόμενα ροδάκινα, διέρχονται υποχρεωτικώς δια μέσου συγχρονισμένων συσκευαστηρίων, προς διαλογήν, αποχνόωσιν, τυποποίησιν, συσκευασίαν κλπ. 2.Εξουσιοδοτούνται οι κατά τόπους Διευθυνταί Γεωργίας όπως, κατ’ εξαίρεσιν της παρ. 1 της παρούσης, επιτρέπωσι την εις τους οπωρώνας συσκευασίαν των ροδακίνων, κατόπιν αιτήσεως των φορέων της εξαγωγής, υποβαλλομένης εις την οικείαν Δ/νσιν Γεωργίας, εις τας κάτωθι περιπτώσεις: α)Εφ’ όσον η δυναμικότης των εν λειτουργία Συσκευαστηρίων της περιφερείας των δεν επαρκεί προς κάλυψιν των προσκομιζομένων εις αυτά μεγάλων ποσοτήτων ροδακίνων, ιδία κατά τας περιόδους αιχμών συλλογής και εντατικών εξαγωγών. β)Εφ’ όσον η παραγωγή των προς εξαγωγήν ροδακίνων, ευρίσκεται εις περιφερείας ένθα δεν υφίστανται Συσκευαστήρια, η δε μεταφορά τούτων εις άλλας μεμακρυσμένας, ένθα λειτουργούν τοιαύτα, αντενδείκνυται, δια λόγους ευπαθείας του προϊόντος ή οικονομικούς. 3.Η ισχύς της παρούσης άρχεται από της υπογραφής της. Η παρούσα δημοσιευθήτω δια της Εφημερίδος της Κυβερνήσεως. Ειδικάς διατάξεις περί εξαγομένων εις το εξωτερικόν τυποποιημένων οσπρίων περιέχει και το Β.Δ. 279/70 (τόμ. 5 σελ. 88,45). 